KEA-kortið er félagsmanna - og afsláttarkort sem KEA gefur út og sendir félagsmönnum . Félagsgjaldið er kr. 500 , í umsóknarferlinu kemur upp greiðslutengill . Eftir að umsókn er send inn og greiðsla félagsgjalds hefur borist , er hægt að sækja KEA appið eða fá kortið sent heim , það tekur að jafnaði tvo til fimm virka daga að fá kortið sent á lögheimili . Félagssvæði KEA nær frá og með Siglufirði í vestri , til og með Bakkafirði í austri . Þegar að afgreiðslu kemur nægir í mörgum tilfellum að framvísa kortinu en í öðrum tilfellum er strikamerki skannað eða segulrönd lesin þannig að kortinu er rennt í gegnum posa . Persónuupplýsingar verða ekki undir neinum kringumstæðum afhentar þriðja aðila án samþykkis félagsmanns nema þess sé krafist samkvæmt lögum eða í kjölfar dómsúrskurðar . KEA-kortið er merkt félagsmönnum , en upplýsingar í segulrönd og strikamerki eru ekki persónugerðar þannig að ekki er um neina miðlæga upplýsingaskráningu varðandi kortanotkun að ræða .